open-index/open-wikipedia-markdown huggingface dataset:
Nino Bibbia

**Nino Bibbia** (født 15. mars 1922 i Bianzone, død 28. mai 2013 i St. Moritz) var en italiensk sportsutøver som deltok i de olympiske vinterleker 1948 i St. Moritz.

Bibbia ble olympisk mester under vinter-OL 1948 i St. Moritz. Han vant konkurransen i skeleton foran John Heaton fra USA og britiske John Crammond. Det var Italias første medalje under et vinter-OL. Bibbia kom på sjetteplass i firerbob og åttende i toerbob.

## OL-medaljer
* 1948  St. Moritz -  **Gull** i skeleton

## Referanser


## Eksterne lenker
*
Binnenhof

**Binnenhof** (og **Buitenhof**) er en gruppe bygninger i det sentrale Haag som utgjør sentrum i nederlandsk politikk. Alt i 1230 fantes det en bygning her. Staten Generaal (Nederlands parlament) har hatt sitt sete på Binnenhof siden 1446.
Kjeledress

En **kjeledress**, eller **overall**, er et sammensydd bukse- og bluseplagg av tykt bomullsstoff med lang knapping eller glidelås foran. Kjeledresser blir blant annet brukt som arbeidstøy. 

Kjeledressen oppstod som et beskyttende overtrekksplagg  for maskinister og andre som håndterte kulldrevne fyrkjeler og oljete skipsmotorer. Plagget er fortsatt svært utbredt som ytterplagg ved mer eller mindre skittent eller grovt kroppsarbeid, for eksempel i verksteder, industrien og landbruket.

Den klassiske kjeledressen er blå, mens en i dag kan få den i flere farger og andre tekstiler, avhengig av bruksområde, alt fra engangsutgaver i papir for bruk i laboratorier og under malerarbeid til russedresser med dekor. Forede og brannsikrede kjeledresser, ofte i signaloransje tekstiler, er vanlige i industrien og for kroppsarbeid i kaldt vær.

Kjeledress kan på engelsk kalles *boiler suit* eller *coverall* (amerikansk). *Overall* brukes gjerne om snekkerbukser.

## Liknende plagg
* Praktiske, slitesterke ytterplagg med bukser og overdel i ett  har lenge også vært vanlig som barnetøy, ikke minst etter at bevernylon kom på markedet i midten av 1970-årene. Slike plagg kalles ofte heldress, parkdress og liknende, og skal beskytte og varme under opphold og lek utendørs. Heldresser er ofte foret innvendig, har hette, reflekser og gummierte eller forsterkede deler for å beskytte mot vann.
* Et liknende arbeidsplagg er snekkerbukse, en bukse av grov, slitesterk tekstil med seler, brystklaff og redskapslommer. Slike plagg kan kalles *overall* på engelsk.
* Kjeledress som moteplagg for kvinner er blitt kalt buksedress, og senere kosedress, da gjerne i myk velour eller frotte. Moten oppstod som enkelt unisex-plagg seint på 1960-tallet og var moderne på 1970-tallet.
* Sist på 2000-tallet ble en form for kjeledress, kalt one-piece, kosedress, heldress og annet, et moteplagg blant ungdom, som et hjemmeplagg med en bruk som i noen grad tilsvarte bruken av badekåper og slåbroker.
* Tidligere var også sammensydde bukser og overdel vanlig som varmt undertøy, på norsk gjerne kalt «kombination». Foruten knapping foran, var plagget utstyrt med knapper og klaff bak slik at en kunne gå på do uten å kle av seg på overkroppen. Kombinasjonen nådde en viss popularitet i de kaldeste områdene av Norge, for eksempel hos foreldre med uteaktive barn eller skogsarbeidere i vinterskog. I Kjell Aukrusts barndomserindringer har han tegnet slike plagg.
* Andre store, beskyttende arbeidsplagg er ermeforkle og lagerfrakk.

## Eksterne lenker
* 
*
Francis Tyler

**Francis William «Frank» Tyler** (født 11. desember 1904, død 11. april 1956) var en amerikansk bobkjører som deltok i de olympiske leker 1936 i Garmisch-Partenkirchen og 1948 i St. Moritz

Tyler ble olympisk mester i bobsleigh under Vinter-OL 1948 i St. Moritz. Han var med på det amerikanske laget som vant firerbob foran Belgia og et annet amerikansk lag. De andre på laget var Patrick Martin, Edward Rimkus og William D'Amico. Konkurransen ble avviklet 6. og 7. februar 1948.

## OL-medaljer
* 1948  St. Moritz -  **Gull** i bobsleigh, firerbob  USA

## Eksterne lenker
*
Sverre Vaule

**Sverre Vaule** (født 13. september 1917, død 18. juli 1996) var en norsk gårdbruker, entreprenør og politiker (Sp). 

## Liv og virke

Vaule kom opprinnelig fra Bjerkereim i Rogaland. Han gikk på landbruksskolen på Storhove 1936&ndash;1938, og i 1942 kjøpte han gården Karlstad øverst i Øverbygda i Biri. Like etter andre verdenskrig kjøpte han sin første maskin og startet selskapet Opplandske Maskinplanering sammen med broren Arne. Sverre Vaule var med på starte Maskinentreprenørenes forbund (MEF) i 1948, der han senere kom til å bli formann i to perioder.

Vaule var Senterungdommens første leder. Vaule ble valgt til leder etter at Senterpartiets generalsekretær, Einar Hovdhaugen fra Venabygd i Oppland, i et par år hadde arbeidet med å opprette Bondepartiets Ungdomsgrupper rundt omkring i landet. Vaule ble i det konstituerende møtet i Ingeniørenes Hus i Oslo den 14. mars 1949 valgt med 17 stemmer, mot 16 stemmer som ble avgitt for Per Borten.

Vaule var vararepresentant til Stortinget for Oppland Senterparti fra 1958 til 1961. Han ble valgt inn i det første kommunestyre og formannskap i den nye Gjøvik kommune i 1964, og var i mange år medlem av en rekke tunge kommunale utvalg. Han var også formann i Gjøvik Senterparti.

## Referanser




## Eksterne lenker
*
Arkeologiåret 1965

**Arkeologiåret 1965** er en oversikt over blant annet utgravninger, fødte og avdøde personer med tilknytning til arkeologi i 1965.

## Utgravninger
* Starten av et 5 års prosjekt med utgravninger og restaureringer i Altun Ha ledet av David Pendergast ved Royal Ontario Museum.

## Funn
*Geologen Nikolai Samorukov finner helleristninger på steiner i Kaikuul Bluff ved  Pegtymelelven i Tsjukotka, Russland.

## Priser
*Carl W. Blegen mottar Gullmedalje for fremragende innsats innen arkeologi av Archaeological Institute of America (AIA).

## Fødsler
*10. mai – Knut Paasche, norsk arkeolog

## Dødsfall
*22. april – Sakari Pälsi, finsk forfatter, etnolog og arkeolog (født 1882) 
*5. oktober – Johannes Brøndsted, dansk arkeolog (født 1890)
*23. desember – Carl Marstrander, norsk lingvist, professor i keltiske språk og runeforsker (født 1883)
*André Godard, fransk arkeolog og arkitekt (født 1881)
Arkeologiåret 1964

**Arkeologiåret 1964** er en oversikt over blant annet utgravninger, fødte og avdøde personer med tilknytning til arkeologi i 1964.

## Utgravninger
* Harvard Universitys Seibal-prosjekt begynner under ledelse av Gordon R. Willey og A. Ledyard Smith.
* Et-Tell under ledelse av Joseph Callaway begynner (fortsetter til og med 1970).
* Snaketown av Emil Haury, med assistanse fra E.B. Sayles, Erik K. Reed, og Irwin og Julian Hayden.
* University of Rome La Sapienzas Ebla-utgravninger under ledelse av Paolo Matthiae begynner.

## Publiseringer
*Bind 1 av katalogisering av vaser i norske private og offentlige samlinger utgis. Det er skrevet av Axel Seeberg og Sverre Marstrander (Corpus vasorum antiquorum).

## Funn
*Atleta di Fano i sjøen utenfor Fano.
*Den andre skatten av Qabalaskattene i Aserbajdsjan.
*Hartford depotfunn (antatt nedgravd ca. 1505)

## Andre henvendelser
* Prosjektet med å flytte templene i Abu Simbel for å hindre at de blir stående under vann av Aswandammen begynner

## Fødsler

* 20. januar – Elena Fontanella, italiensk arkeolog og journalist
* 18. oktober – Håkon Ingvaldsen, norsk klassisk arkeolog

## Dødsfall

* 22. januar – Giuseppe Ricciotti, italiensk presbyter, bibelforsker og arkeolog (født 1890)
* 30. mars – Guido Sutermeister, italiensk arkeolog og ingeniør (født 1883)
* 1. april – Salvatore Aurigemma, italiensk arkeolog og epigrafiker (født 1885)
* 17. juli – Maurice Glaize, fransk arkitekt og arkeolog, konservator ved Angkor (født 1886)
* 3. oktober – Erich Friedrich Schmidt, arkeolog fra USA av tysk avstamming (født 1897)
* 19. november – Gerhard Bersu, tysk arkeolog (født 1889)
* 15. desember – Fernand De Visscher, belgisk jurist og arkeolog (født 1885)
* Alfred Duggan, engelsk historiker, arkeolog og forfatter (født 1903)

## Referanser
Arkeologiåret 1966

**Arkeologiåret 1966** er en oversikt over blant annet utgravninger, fødte og avdøde personer med tilknytning til arkeologi i 1966.

## Utgravninger
* Mayafunnsted i Chinkultic av Stephan F. de Borhegyi fra Public Museum of Milwaukee, Wisconsin.
*  Oddmund Farbregd åpner en rekke utgravninger i Vangfeltet i Oppdal.

## Funn
* Den tredje skatten blant Qabalaskattene.
* Under pågående utgravninger ved funnstedet for pekingmannen i Zhoukoudian, Kina graves det opp en menneskelig jeksel og to skallefragmenter.
* Egernsund-prammen fra tidlig middelalder blir funnet ved Egernsund, Danmark.

## Priser
*Hetty Goldman mottar Gullmedalje for fremragende innsats innen arkeologi av Archaeological Institute of America (AIA).

## Fødsler
*Heather Burke, australsk arkeolog innen historisk arkeologi

## Dødsfall

*21. mai – David Beck, liechtensteinsk arkeolog og hjemstedsforsker (født 1893)
*5. juni – Natacha Rambova, manusforfatter, dramatiker og egyptolog fra USA (født 1897)
*8. juli – Samson Eitrem, norsk klassisk filolog og papyrolog (93, født 1872)
## Bildeglleri

Samson_Eitrem.jpg|Samson Eitrem(1872–1966)


## Referanser
Arkeologiåret 1967

**Arkeologiåret 1967** er en oversikt over blant annet utgravninger, fødte og avdøde personer med tilknytning til arkeologi i 1967.

## Utgravninger
*Bjørn Myhre begynner utgravningene ved Jernaldergården på Ullandhaug i Stavanger.

## Funn
*Funnstedet Dholavira oppdages av Shri Jagatpati Joshi.
*Akrotiri (Santorini) blir oppdaget.

## Fødsler
*5. april – Peter James Brand, canadisk egyptolog
*8. april – Lene Høst-Madsen, dansk arkeolog og museumsdirektør
*7. mai – Balbina Bäbler, sveitsisk klassisk arkeolog
*Terje Gansum, norsk arkeolog

## Dødsfall
*14. mars – Therkel Mathiassen, dansk arkeolog og eskimolog (født 1892)
*28. juli – Annibale Evaristo Breccia, italiensk egyptolog (født 1876)
*24. august – Hermann Grapow, tysk egyptolog (født 1885)
*Jan Greve Thaulow Petersen, norsk arkeolog (født 1887)

## Referanser
Skatteliste

**Skattelister** er et norsk registersystem som gir oversikt over privatpersoners inntekt, formue og skatteinnbetaling.

I Norge er skattelistene tilgjengelige for offentligheten. Privatpersoner kan dermed få innsikt i hva andre privatpersoner har i alminnelig inntekt, nettoformue og utlignet skatt for et gitt år. Hensikten bak offentliggjøringen var i utgangspunktet å kontrollere at alle oppgav riktige opplysninger til skattemyndighetene for å være sikre på at korrekt beløp ble betalt i skatt. I dag som private grunnlagsopplysninger om skattebetalerne danner grunnlag for den forhåndsutfylte skattemeldingen som Skatteetaten sender ut, er den opprinnelige funksjonen på det nærmeste borte.

Skattelister benyttes også for å finne statistikk og historisk-økonomisk-informasjon.

## Historikk
Offentliggjøring av skattelister har lang tradisjon i Norge (fra midten av 1800-tallet).

Fra 2001 har skattelistene vært tilgjengelige på internett.

I 2003-2004 opphørte masseutlevering til media, og gateadresse og fødselsdag/-måned ble fjernet. I 2006-2007 ble masseutlevering til pressen gjeninnført, denne gang kun med fødselsår/alder, postnummer og bostedskommune/-fylke foruten de sedvanlige økonomiske opplysninger.

Offentlige skattelister strekker seg ikke lenger frem enn til 2009. Fra og med 2011 var ikke skattelistene lenger offentlige eller tilgjengelige via media, og nordmenns inntekt og formue fra og med 2010 kan kun sjekkes ved å logge seg inn på skatteetatens egne nettsider
via ID-kontroll.

Fra og med 2014 var det ikke lenger mulig for privatpersoner å søke anonymt i skattelistene. Søkers  navn, fødselsår og bosted, samt tidspunkt for søk, vil være synlig for enhver som har vært utsatt for "snoking". I tillegg er det satt en øvre aldersgrense på 16 år, og antall søk er begrenset til 500 navn per måned. Dette har åpnet for nettsteder som tilbyr anonym skattesøk.

## Hjemmel
Offentliggjøring av skattelister var hjemlet i den nå opphevede ligningsloven § 8-8. Forslag om å forby publisering av skattelistene ble flere ganger nedstemt i Stortinget på 2000-tallet.

## Kontroversiell praksis
Systemet er kritisert på flere punkter, deriblant at det nærer en kikker-mentalitet, og at det gir kriminelle mulighet til å plukke ut potensielle ransofre.

Publiseringen på internett har vært kontroversiell. Stortinget gjennomførte betydelig endringer i reglene for slik publisering i 2003 og 2006, dels ved å redusere mengden opplysninger som publiseres og dels ved å sette grenser for pressens muligheter til å publisere.

## Referanser


## Eksterne lenker

* Skatteliste for 2020 - personsøk
John Spencer, 1. jarl Spencer

**John Spencer**, 1. jarl Spencer, (født 19. desember 1734, død 31. oktober 1783) var en engelsk adelsmann og politiker.

Spencer ble født i 1734 i familiens hjem, Althorp. Han var sønn av John Spencer og barnebarn av Charles Spencer, 3. jarl Sunderland. Den 20. desember 1755 ble Spencer gift med Margaret Poyntz, datter av Stephen Poyntz, i sin mors omkledningsrom i Althorp. De hadde fem barn:

* Lady Georgiana Spencer (1757&ndash;1806), gift med William Cavendish, 5. hertug Devonshire 
* George Spencer, 2. jarl Spencer (1758&ndash;1834)
* Lady Henrietta Frances Spencer (1761&ndash;1821), gift med Frederick Ponsonby, 3. jarl Bessborough
* Lady Charlotte Spencer (1765&ndash;1766), døde som spedbarn
* Lady Louisa Spencer (1769&ndash;1769), døde som spedbarn

Spencer var parlamentsmedlem (Whig) for Warwick fra 1756 til 1761. Han var også High Steward av St. Albans i 1772 og borgermester av St. Albans i 1779. Den 3. april 1761 ble han gjort til baron Spencer av Althorp og vicomte Spencer av George III, og den 1. november 1765, ble han gjort til vicomte Althorp og jarl Spencer. Spencer døde i 1783 i Bath i en alder av 48. Han ble gravlagt i familiens gravsted i St. Mary's Church i Great Brington i Northamptonshire.

## Bibliografi
* Spencer, Charles (1999). *Althorp: The Story of an English House*. London: Viking. ISBN 978-0312208332.
* Battiscombe, Georgina (1984). *The Spencers of Althorp*. London: Constable. ISBN 978-0094657007.

## Referanser


## Kilder
*
Joakim Våge Nilsen

**Joakim Våge Nilsen** (født 24. april 1991 i Bømlo) er en norsk fotballspiller som spiller for Vard Haugesund. 

Han var tidligere venstreback, men kan også brukes som sentral midtbanespiller og indreløper. Han slo igjennom i sin første sesong i Tippeligaen for FK Haugesund i 2010 sesongen, og i november 2010 vant han Statoils unge talentpris for sin innsats for Haugesund den sesongen. 21. november 2015 signerte han for Odd, på en kontrakt som varer ut 2017-sesongen. 

Etter to sesonger i Odd, returnerte Våge Nilsen til Haugesund.

Foran 2021-sesongen pådro han seg en skade i korsbåndet.

## Referanser


## Eksterne lenker
*
Rayy

**Rayy**, **Ray**, **Rey**, eller den nåværende skrivemåten **Šahr-e-Rey** (persisk|شهر رى) er en tidligere ruinby og nåværende industriby i Iran. Tidligere navn er **Ragâ** i *[[Avesta (skriftsamling)|Avesta]]*, **Ragès** i Bibelen, **Rhagès** (gresk : Ῥάγες [rhagès]) under Aleksander den store. Deretter ble byen kalt **Europos** (gresk : ευρωπος [eurōpos]) av Selevkos I Nikator, *vidstrakt; åpen* for Selevkidene og **Arsakia** (gresk:  Ἀρσακία) av parterne. By i provinsen Teheran, 15 km sørvest for byen Teheran i distriktet Shahrak-e Rah-Ahan.

Byen er antatt å være 5000 år gammel. Den er strategisk plassert i et fruktbart sletteland mellom Zagrosfjellene, Elburzfjellene og ørkenen Dasht-e Kavir. Hit kom Silkeveien, i forbindelsen mellom Ekbatana og Herat, og mellom Tabriz og Isfahan.

## Historie
* Medernes hellige by 8. århundre f.Kr..
* Zarathustras angivelige fødeby en gang mellom 1 000 og 600 f.Kr.
* Ødelagt ved arabernes erobring 640.
* Nest største by i abbaside-riket etter Bagdad.
** Den framtidige kalifen al-Mahdî blir utnevnt til guvernør. Han restaurerer byen og gir den navnet **al-Muhammadiya**.
** Hârûn ar-Rachid blir født 763.
** Rhazès (arabe : Ar-Râziy), lege og filosof, blir født 860. Ar-Râziy betyr *fra Ray* på arabisk. Flere muslimske berømtheter har hatt dette navnet.
** Byen var en base for motstand mot abbasside-kalifatet. Mutaziliter og sjiiter av alle sekter fant tilflukt her.
* Hovedstad i kongedømmet Buwayhid mot slutten av 10. århundre.
* Hærtatt av seldsjukkene i 1042.
* Dikteren og filosofen Fakhr ad-Dîn ar-Râzî blir født 1149.
* Lagt i ruiner av mongolene i 1220 og mistet deretter varig sin betydning.
* Erstattet av Teheran da Qajar-dynastiet etablerte sin nye hovedstad i 1786.

## Monumenter
*Sjah `Abd al-`Azims mausoleum, etterkommer av Husayn som også inneholder graven til imamen `Alî ar-Ridâs bror.
* Ruinene etter sassanidenes festning.
* Tuğrul Bey, seldjukisk begravelsestårn.

## Referanser


## Eksterne lenker
*
Arkeologiåret 1968

**Arkeologiåret 1968** er en oversikt over blant annet utgravninger, fødte og avdøde personer med tilknytning til arkeologi i 1968.

## Utgravninger
* Anne Stine Ingstad og Helge Ingstad fullfører utgravningene på Vikingfunnstedet i L'Anse aux Meadows.
* Erling Johansen åpner en prøvesjakt i Jellhaugen, Halden.

## Funn
* Arkeologiske undersøkelser på Buvuma Island ledet av Tervuren Museum finner tidlig bruk av keramikk.

## Andre hendelser
* Det vellykkede prosjektet med å flytte templene i Abu Simbel fullføres, for å hindre at de blir stående under vann av Aswandammen.
* Egyptian National Antiquities Service og Getty Conservation Institute in Santa Monica, California starter bevaringsprosjektet for dronning Nefertaris gravsted.
*Norwegian Archaeological Review, et norsk arkeologisk forskningstidsskrift, blir utgitt for første gang.

## Fødsler
*Annetta Alexandridis, tysk klassisk arkeolog

## Dødsfall

* 25. januar – Holger Arbman, svensk arkeolog (63, født 1904)
* 2. mai – Harri Moora, estisk arkeolog (født 1900)
* Juli – Søren Telling, dansk arkeolog og forfatter (født 1895)
* 18. desember – Dorothy Garrod, britisk arkeolog (født 1892)

## Referanser
Janez Gorišek

**Janez Gorišek** (født 13. september 1933, død 21. mars 2023) var en slovensk ingeniør og tidligere skihopper. Han er mest kjent for at han sammen med broren Lado Gorišek (død 1997) konstruerte skiflygingsbakken Letalnica i Planica, som ble tatt i bruk i 1969. Han har også konstruert flere andre hoppbakker, blant andre Vikersundbakken.

Som skihopper deltok han i OL i Cortina d'Ampezzo i 1956, der han ble nest sist av 51 deltakere. Han deltok i universitets-vinterlekene organisert av FISU (en forløper for vinter-Universiaden) i 1953, 1955 og 1957, og tok to gull- og én sølvmedalje.

I 1961 ble han uteksaminert som sivilingeniør ved Universitetet i Ljubljana. Etter at den første skiflygingsbakken i Planica siden slutten av 1940-tallet hadde vært for liten til at det kunne settes nye verdensrekorder der, konstruerte ingeniørbrødrene Janez og Lado Gorišek sammen med en gruppe arkitekter en helt ny skiflygingsbakke. Den nye rekordbakken ble åpnet i 1969. Bakken ble i 2004 oppkalt etter de to brødrene og heter i dag offisielt Letalnica bratov Gorišek («Skiflygingsbakken Brødrene Gorišek»).

For arbeidet med skiflygingsbakken i Planica ble Janez og Lado Gorišek i 1969 tildelt Bloudek-prisen, Slovenias høyeste utmerkelse for prestasjoner innen idrett. Prisen er for øvrig oppkalt etter Stanko Bloudek, som på 1930-tallet konstruerte den første skiflygingsbakken i Planica.

Janez Gorišek var rennleder i Planica i 35 år. Sammen med broren konstruerte han Igman-Olympiabakkene ved Sarajevo, som ble brukt under OL i 1984. Han var også involvert i planleggingen av Tyrkias første moderne skihoppanlegg, som ble brukt under vinter-Universiaden i Erzurum i 2011. Janez og sønnen Sebastian Gorišek har laget bakkeprofilen til den ombygde Vikersundbakken, som sto ferdig vinteren 2011.

## Referanser


## Kilder
* The Slovenia Times: Planica – A place for daring men (6. mars 2009)

## Eksterne lenker
*
Alastair McColl

**Alastair John Mong Mc Coll** (født 1981) er en styrkeløfter fra Sandnes med norsk rekord i benkpress (2009).
__NOTOC__
McColl debuterte som junior i 2004 hvor han tok sølvmedalje. Han løfter for Ganddal Atletklubb. Han er utdannet vernepleier og arbeider som avd.leder i Stavanger kommune.

## Meritter
* 2004: Sølvmedalje (Jr-125) og sølv sammenlagt i Benk-NM, Bronsemedalje (Jr-125) i Jr-NM
* 2005: 8.-plass (125) i Benk-VM, 4.-plass (125+) i Benk-NM
* 2006: 6.-plass (125+) i Benk-VM, Sølvmedalje (125+) i Benk-Nordisk, Bronsemedalje (125+) i Benk-NM, 5.-plass i Senior-NM
* 2007: 8.-plass (125+) i Benk-VM, Bronsemedalje (125+) i Benk-EM
* 2008: 8.-plass (125+) i Benk-VM
* 2009: Bronsemedalje (125+) i Benk-EM, Gullmedalje (125+) og stevnes beste deltaker i Benk-ER-cup
* 2011: Bronsemedalje (120+) i Benk-EM, Sølvmedalje (120+) i Benk-VM

## Personlige rekorder

## Utmerkelser
* Norges Styrkeløftforbunds gullklokke oppnådd 29. august 2010
* Deltakelse ved Arnold Classic Sport Festival 2010
* Gullmerket i styrkeløft.
* Benkpresspokalen og kilokravet til BP-fatet
* Årets idrettsutøver i Dalane 2004
* Norsk rekord i Åpen 125+ med 305kg i benkpress (enkeltløft)
* Innehaver av 16 klubbrekorder i Ganddal AK

## Referanser


## Eksterne lenker
* Profil hos Norges Styrkeløftforbund
* Profil hos Ganddal Atletklubb
* Alastair McColl løfter 300 kg video på YouTube
Arkeologiåret 1969

**Arkeologiåret 1969** er en oversikt over blant annet utgravninger, fødte og avdøde personer med tilknytning til arkeologi i 1969.

## Utforskninger
*Utforskninger av Dannevirke påbegynnes (varer til 1975).

## Utgravninger
* De første utgravningene av det bysantinske fortet i Isthmia i 1969.
* I Iran blir BARD-E BAL, en nekropolis, gravd ut i 1969–70 av en belgisk arkeologisk ekspedisjon, langs bredden av elven Garab.
* På Kypros blir en gravplass som ikke er plyndret, fra Cypro-Classic I-perioden, gravd ut.
* En avfallsplass ved en Landlig helligdom for Demeter og Persefone på funnstedet Kyrene, ЕЮ/(Område 1), 1, 3, blir utgravd. Den er fra før det 3. århundre.
* På Isle of Wight blir to gravhauger på Ashey Down utgravd.
* Med en britisk ekspedisjon til Kempten i Bayern blir et område nord for fortet gravd ut i 1969. Under utgravningene blir flere av tømmerbygningene identifisert som del av en vicus (romersk bosetning).
* I Irland blir gravhaugen i Grannagh, nær Ardrahan i grevskapet Galway, gravd ut på nytt av Etienne Rynne (første gang utgravd i 1916 av R.A.S. Macalister).
* Dampbåten Bertrand blir utgravd, men lasterommet med last i midten, blir fjernet seinere.

## Funn
* I Irland, fblant gravhaugene i Grannagh, finner en blant annet ti glassperler (en av dem formet som en vekt), tre bronsefragmenter av spenner av La Tene-typen, noen beinnåler, og noen jerngjenstander.
* I Wuwei County, Gansu provinsen, Lanzhou, blir en artefakt utgravd med avbilding av en kraftig hest med en lang svingende hale og kneisende hode.

## Priser
*Oscar Theodore Broneer, Rhys Carpenter, og William B. Dinsmoor, Jr. mottar Gullmedalje for fremragende innsats innen arkeologi av Archaeological Institute of America (AIA).

## Fødsler
*25. juni – Zanette Glørstad, norsk arkeolog
*8. november – Giacomo Cavillier, italiensk arkeolog og egyptolog 
*12. desember – Håkon Glørstad, norsk arkeolog og bestyrer for Kulturhistorisk Museum.
*Frans-Arne Stylegar, norsk arkeolog.
*Kamyar Abdi, iransk arkeolog

## Dødsfall
*16. februar – Eivind Stenersen Engelstad, norsk arkeolog og kunsthistoriker (født 1900)
*7. mai – Axel Boëthius, svensk arkeolog, spesialist på den etruskiske sivilisasjon (født 1889)
*2. oktober – George Coedès, fransk arkeolog og historiker (Sørøst-Asia) (født 1886)
*22. desember – Armin von Gerkan, tysk klassisk arkeolog og bygningsforsker (født 1884)
*Arthur Upham Pope, amerikansk arkeolog, kunsthistoriker, iranist og iranofil (født 1881).
*Attilio Degrassi, italiensk arkeolog (epigrafiker) (født 1887)


K.Abdi-Iranian archaeologist.jpg|Kamyar Abdi(1969–)
Cavillier.jpg|Giacomo Cavillier(1969–)


## Referanser


## Se også
Ray

**Ray** kan ha flere betydninger:

* Ray, Irans tidligere hovedstad
* Et fornavn, kortform av Raymond
* Et vanlig, indisk familienavn
* En musikkstil

* Filmen Ray
Benedicte Bendiksen

**Benedicte Sukai Faal Bendiksen** (født 1982) er en norsk programleder.

Bendiksen vant *Programlederjakten 2007* på NRK. Deretter var hun programleder for radioprogrammer som *[[P3tv live]]* og  *[[VG-lista|VG-lista Topp 20]]* i 2007. I 2009 var hun programleder for Amandusfestivalen, og deltok i *[[Zebra Grand Prix]]*. I 2010 ble Bendiksen programleder i *[[Supernytt]]* på NRK Super. Under TV-aksjonen 2017 ledet hun en to timer lang sekvens som innledet TV-sendingen på aksjonsdagen.

## Referanser


## Eksterne lenker
*
Hermann Smith-Sivertsen

**Hermann Smith-Sivertsen** (født 17. juni 1962 i Bergen) er en norsk statsviter og er førsteamanuensis ved Høgskolen i Buskerud. Han er broren til lokalpolitikeren Martin Smith-Sivertsen (f. 1965). Fra høsten 2011 er Hermann Smith-Sivertsen fast medlem av bydelsutvalget i Ullern, varamedlem for Høyre til Oslo bystyre og leder av Ullern Høyre. 

Smith-Sivertsen tok hovedfag i sammenliknende politikk ved Universitetet i Bergen i 1992. Fra 1999 til 2002 var han stipendiat ved Institutt for statsvitenskap, Universitetet i Oslo og avla i 2005 dr.polit.-graden på avhandlingen *What Kind(s) of Political Parties Emerged and Why? Comparing the parties of Latvia and Lithuania of the late 1990s by their organizations, policies and surroundings*. Han har fra 1993 til 1999 og igjen fra 2002 vært ved Høgskolen i Buskerud, der han 2006-2010 var prodekan ved Avdeling for økonomi 
og samfunnsvitenskap. 

Smith-Sivertsen har arbeidet med østeuropeisk og baltisk politikk, med særlig vekt på Latvia. 

Han har vært aktiv i Høyre og Europabevegelsen og var formann i Høyres Studenterforbund 1987–1989. 1991-1993 var han medlem av Bergen bystyre, og 1988-1993 medlem av arbeidsutvalget i Bergen Høyre. Satt i sentralstyret i Europabevegelsen 1997-2005. 

## Bibliografi (utvalg)
* Smith-Sivertsen, H (2011): "The Dissolution of the Soviet Union: Agency, performance or legitimacy?" Pp 141 – 159 in: Bakke, Elisabeth & Ingo Peters (eds) ”20 Years since the Fall of the Berlin Wall. Transitions, State Break-Up and Democratic Politics in Central Europe and Germany”, Berliner Wissenschafts-Verlag GmbH, Berlin. 
* «The Baltic states», i Sabrina P. Ramet (red.): *Central and Southeast European Politics since 1989*, Cambridge: Cambridge University Press, 2010, s. 447-472
* «Latvia», i Elisabeth Bakke, Einar Berntzen og Knut Heidar (red.): *Politikk i Europa. Partier, regjeringsmakt, styreform*, Oslo, Universitetsforlaget, 2008, s. 359-375
* «Latvia – meir enn etnopolitikk», i Elisabeth Bakke (red.): *Sentral-Europa og Baltikum etter 1989*, 2. utgave, Oslo, Samlaget, 2006
* «Why bigger party membership organisations in Lithuania than in Latvia 1995-2000?», *East European Quarterly*, Vol. 38, 2004
* «Latvia», i Sten Berglund, Joakim Ekman og Frank Aarebrot (red.): *The handbook of political change in Eastern Europe*, Edward Elgar, 2004, s. 95-132
* «Partiet *Latvias Vei* – det medlemsfattige partiet rundt toppfolkenes partnerskap som velgerne elsker. Er partier av denne type svaret på den ideologiløse politikken?», i Harald Baldersheim, Bernt Hagtvet og Knut Heidar (red.): *Statsvitenskapelige utsyn. Politiske tema og tenkemåter i en oppbruddstid*, Kristiansand, Høyskoleforlaget, 2001
* «Civil Society in the Baltic States: Participation and NGOs», i Terje Knutsen og Frank Aarebrot (red.): *Politics and Citizenship on the Eastern Baltic Seabord. The Structuring of Democratic Politics from North-West Russia to Poland*, Kristiansand, Høyskoleforlaget, 2000

## Referanser


## Eksterne lenker
Manú

**Manú** er ei elv i Madre de Dios-regionen i det sørøstlige Peru. Den er ei sideelv til Madre de Dios og er 356 kilometer lang.

Elva Manú blir til på østsida av Andesfjellene, mot Amazonasbekkenet. Den er omgitt av regnskog. Mesteparten av elva ligger innenfor biosfærereservatet Manú nasjonalpark. Parken, som er på 19&nbsp;098 km², ble opprettet i 1972 og i 1987 og huser en av de største konsentrasjonene av biologisk mangfold på jorda. Svært få mennesker bor langs elva. Den eneste virksomheten som er tillatt i parken er biologisk og antropologisk forsking, som skal være avgrenset til observasjon av liv og økologiske prosesser i naturlig form. De fastboende i parken er innfødte grupper av indianere, hovedsakelig av machiguenga-stammen.
 
Manú munner ut i Alto Madre de Dios, som nedenfor samløpet bare kalles Madre de Dios. Byen Manu ligger nær munningen av elva. De største sideelvene er Providencia og Piriquina. 

## Referanser
Transmisjon (mekanikk)

**Transmisjon** er en fornorsking av det engelske uttrykket *transmission* som på norsk, i mekanisk sammenheng, betyr kraftoverføring. Et eksempel er kraftoverføring fra motor via girkasse til drivhjul i biler. Andre eksempler kan være fra motor til utgående aksel på for eksempel verktøymaskiner som dreiebenker og fresbenker Disse har også girkasse med forskjellige utvekslinger. 

Ordet transmisjon betyr *overføring*. Vi finner det igjen i tekniske uttrykk som transmitter (sender – radio, annen stråling), transmittorsubstans (nevrologi) og transmisjonsmedium om et overføringmiddel (fiber kabel, etc) for å overføre bits (dataterminologi).
Institutt for datateknologi og informatikk

**Institutt for datateknologi og informatikk** (**IDI**) er det største instituttet ved Fakultet for informasjonsteknologi, matematikk og elektroteknikk ved Norges teknisk-naturvitenskapelige universitet (NTNU), som samlet er Norges største universitetsmiljø innenfor IKT. Instituttet har rundt 180 ansatte, hvorav vel 40 i faste vitenskapelige stillinger, og har en årlig omsetning på ca. 90 millioner kroner.

Instituttet het opprinnelig Institutt for datateknikk og informasjonsteknologi. Som en følge av fusjonen mellom NTNU, Høgskolen i Sør-Trøndelag (HiST), Høgskolen i Gjøvik (nå: NTNU i Gjøvik) og Høgskolen i Ålesund (nå: NTNU i Ålesund), ble det endringer i institutt- og fakultetsstrukturen ved NTNU fra 1. januar 2017. Dette berørte også IDI. Instituttets virksomhet ble videreført i Institutt for datateknologi og informatikk, som ble dannet gjennom en fusjon mellom IDI og faggrupper fra NTNU i Gjøvik og tidligere HiST.

## Referanser


## Eksterne lenker
* Institutt for datateknologi og informatikk ved NTNU 
* Department of Computer and Information Science (IDI)
Kontorbelysning

**Kontorbelysning** brukes ofte som betegnelse på lyssetting av kontorer, kontorlandskap og tilhørende arealer som møterom og korridorer.
Denne typen belysning skiller seg ut fra annen belysning ved at det her er **arbeidslys** som skal ha riktig retning og styrke, samtidig som det skal ha estetisk god utforming, være energiøkonomisk og ha rett fargetemperatur.
Kontorbelysning deles oftest inn i to hovedgrupper: grunnbelysning og plassbelysning.

Grunnbelysningen er den belysningen en trenger for å lyssette selve lokalet. Eksempler er 18 W tradisjonelle lysrør i tak og vegger, eller halogenbelysning. Grunnbelysning har normalt en lysintensitet på 200 til 500 lux.

Plassbelysning er lys som er plassert slik at det er leselys for den enkelte og som har lokal av/på-bryter eller dimmefunksjon. Plassbelysning har normalt en lysintensitet på 500 til 1000 lux.

I senere tid er det også kommet inn effektbelysning som stemningslys, lys med beroligende effekter. Dette er LED-baserte vegger, delvegger o.l. Akrylplast kombinert med RGB- og DMX-kontrollere gjør at en kan lage fargespill på en hel vegg eller deler av en vegg. Dette har ofte en behagelig og beroligende effekt på et ellers stresset arbeidsmiljø.
IDI

**IDI** kan vise til:

* Folkerettsinstituttet (*Institut de droit international*)
* Institutt for datateknologi og informatikk ved NTNU
Jan S. Levy

**Jan Schreiner Levy** (født 3. september 1943 i Halden) er en norsk journalist, Høyre-politiker og statstjenestemann.

## Utdanning og arbeid
Levy har eksamen fra Nordisk Journalisthøyskole i Århus 1968. Han var journalist i Østlandsposten 1965, men begynte i Høyres Pressebyrå året etter og var der til 1970, da han ble gruppesekretær for Høyres stortingsgruppe. Den stillingen hadde han til han i 1974 ble informasjonssjef i Høyres Hovedorganisasjon. Fra 1979 til 1981 var han redakør av Høyres Avis.

## Statssekretær
Levy ble statssekretær i Kirke- og undervisningsdepartementet i Regjeringa Willoch i 1981 og fortsatte i Willochs andre regjering i Kirke- og kulturdepartementet til mai 1986, da regjeringa gikk av.

## Statstjenestemann
Han ble da hyrt inn som rådgiver i departementet, og i oktober samme år ble han utnevnt til direktør i Statens lånekasse for utdanning for seks år. Han ble deretter ekspedisjonssjef i Kirke-, utdannings- og forskningsdepartementet (senere Utdannings- og forskningsdepartementet, fra 2006 Kunnskapsdepartementet), der han var leder av Universitets- og forskningsavdelingen. Han har representert Norge i OECDs utdanningsdirektorat og i Nordisk råds gruppe for høyere utdanning. Han var også involvert i Bologna-prosessen.

## Referanser


## Littertur
* *[[Hvem Hva Hvor]]*, 1985, side 87

## Eksterne lenker
*
Bjørn West

**Bjørn West** kan ha flere betydninger:

* Bjørn West (Milorg), en Milorg-base under andre verdenskrig i Matrefjella og Stølsheimen mot Bjordal.
* Bjørn West-marsjen, en turmarsj i Masfjordfjellene arrangert av Heimevernet i samarbeid med *Bjørn West-veteranene*.
* Idrettslaget Bjørn West, et fleridrettslag fra Matre i Masfjorden kommune i Hordaland. 
* Innsatsstyrken til Bergenhus Heimevernsdistrikt 09.

## Se også
* Milorg-baser i det okkuperte Norge
Håvard Tveite

**Håvard Tveite** (født 5. mars 1962, død 30. mai 2021) var en norsk geomatikkforsker og orienteringsløper fra Ås i Akershus. 

Han var to ganger verdensmester i o-stafett for Norge, i 1987 og 1989, og vant dessuten sølv og bronse i andre o-stafettverdensmesterskap, i henholdsvis 1991 og 1997. Individuelt hadde han en bronsemedalje fra verdensmesterskapet 1989. Tveite vant orienteringsverdenscupen sammenlagt i 1990, og ble nummer tre i 1988. I løpet av perioden 1985–2002 vant Tveite i alt tyve norgesmesterskap i orientering: tre i langdistanse, to i mellomdistanse, syv i ultralangdistanse, ett i sprint, tre i nattorientering og fire i stafett. Han var aktiv friidrettsutøver, med to norgesmesterskap i tyve km terrengløp, og med 29.33 på titusenmeter som beste tidsresultat.

Håvard Tveite var geomatikkforsker ved Norges miljø- og biovitenskapelige universitet (NMBU), og bror av oversetteren og musikeren Tor Tveite.

## Referanser


## Eksterne lenker
* 
* 
* 
* Intervju i Kondis
Arkeologiåret 1970

**Arkeologiåret 1970** er en oversikt over blant annet utgravninger, fødte og avdøde personer med tilknytning til arkeologi i 1970.

## Utgravninger
* Ole Egil Eide begynner utgravninger i Clemenskirken i Oslo.
* Klåstadskipet blir gravd ut av Norsk sjøfartsmuseum og Arne Emil Christensen.
*  Fellesprosjektet mellom British Museum, Harvard University, og Cambridge University begynner ved Mayafunnstedet i Lubaantun under ledelse av Norman Hammond.
* Femårsprosjektet i Altun Ha ledet av David Pendergast ved Royal Ontario Museum avluttes.
* Buckquoy håndtein, datert til tidlig middelalder, antagelig fra det 8. århundre, blir gravd ut i Buckquoy, Birsay, Orknøyene, Skottland; mest kjent for sin Ogham-inskripsjon.

## Funn
* Den første Botorritatavlen.

## Priser
*George E. Mylonas mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
*Det danske Forhistorisk Museum åpner for publikum.

## Fødsler
*14. juni – Katherine Hauptman, svensk arkeolog
*28. oktober – Bård Gram Økland, norsk marinarkeolog
*7. november – Anne Lene Melheim, norsk arkeolog

## Dødsfall
*6. mai – John D. Beazley, britisk klassisk arkeolog, historiker og forfatter (født 1885)
*30. november – Alfonso Caso, meksikansk arkeolog (født 1896)
*Henri Marchal, fransk arkeolog tilknyttet École française d'Extrême-Orient, kurator for Angkor (født 1876)

## Referanser
Jack Rostøl

**Jack Rostøl** (født 1952) er fra Sandnes kommune i Rogaland. Rostøl er lokalhistorisk forfatter, og står blant annet bak bøker om krigen og om hans egen oppvekst på 50- og 60-tallet. Hans bøker er publisert på Commentum Forlag AS og Dreyer Bok AS.

## Bibliografi
* *Kryssedulla* (2006) - blanding av morsomme tekster, dikt og sanger
* *Ei me alt* (2007) - om oppveksten i Sandnes på 50- og 60-tallet
* *Gaffelbiter biter ikke* (2008) - om farens opplevelser som motstandsmann under krigen
* *Såg du kamelane på Dalsnuten* (2009) - dialekt. Turforslag i Sandnes-området
* Så du kamelene på Dalsnuten (2009) - bokmål. Turforslag i Sandnes-området
* *Ei me alt-kalender 2010* (2009) - kalender med illustrasjoner og tekster fra *Ei me alt* (2007).
* *Ei te* (2010) - oppfølgeren til *Ei me alt*
* *Kasper Idland – fra krig til kamp (2011) - historien om motstandshelten fra Figgjo (sammen med Nils Helge Amdal)*
* Operasjon Tungtvann (2013) - historisk roman om tungtvannsoperasjonene 
* Kryssedulla blå utgave (2014) - revidert utgave 
* Dikt fra Rostøl (2014) - diktsamling fra personer med tilknytning fra Rostøl
* Brev frå Sirdal (2014) - samling av Torkel K. Rostøl sine leserbrev 
* Minner fra Rostøl (2015) - skildring av plasser, personer og hendelser fra Rostøl
* Tullkorn (2016) - ord fra tanker, humør, tidspress, stress, ferie etc.
* Blåmann (2016) - krigshelten vi glemte (sammen med Nils Helge Amdal)
* Edomin (2017) - krimbok om livet i fremtiden. År 2033
* Quisling og andre quiz-ting (2017) - 900 spørsmål om 2.verdenskrig (sammen med Nils Helge Amdal)
* Ennå ei te (2017) - ennå, ennå marr gamle, friske minne fra Sandnes
* Vannslangen Rulle kommer hjem (2018). - barnebok.
* Magnus og Martine redder Jonas Øglænd (2019) - historiebok

## Referanser


## Eksterne lenker
* Forfatterens hjemmesider
Arkeologiåret 1971

**Arkeologiåret 1971** er en oversikt over blant annet utgravninger, fødte og avdøde personer med tilknytning til arkeologi i 1971.

## Utgravninger
*Chacoprosjektet, utført av National Park Service og University of New Mexico, utforsker og graver ut Chaco Canyon (inntil 1982).

## Publiseringer
* Leakey, M.D., 1971: *Olduvai Gorge Volume 3, Excavations in Beds I & II 1960-1963*, Cambridge University Press, Cambridge.
*Det norske arkeologiske tidsskriftet Arkeo starter utgivelse.

## Funn
* 22. juli: La "Dama de Baza"
* Den kongelige gravstedet til Muryeong av Baekje, den 25. monarken i kongedømmet Baekje (død 523), et av Koreas tre kongedømmer
* Våpen og andre artefakter fra HMY Mary blir oppdaget uavhengig av hverandre av medlemmer av Chorley og Merseyside Sub-Aqua Clubs i juli

## Priser
*Robert John Braidwood mottar Gullmedalje for fremragende innsats innen arkeologi av Archaeological Institute of America (AIA).

## Fødsler
*1. mai – Svante Fischer, svensk arkeolog og runolog 
*Lone Leegaard, dansk klassisk arkeolog

## Dødsfall
* 1. februar – Johannes Bøe, norsk arkeolog (født 1891)
* 11. mars – Walter Bryan Emery, britisk egyptolog (født 1902)
* 3. april – Erich Boehringer, tysk arkeolog og numismatiker (født 1897)
* 14. august – Carl William Blegen, amerikansk arkeolog (Pylos og Troja) (født 1887)
* 22. august – Birger Nerman, svensk arkeolog (født 1888)
* 19. september – William Foxwell Albright, amerikansk arkeolog og orientalist (80, født 1891)
* Knud Friis Johansen, dansk arkeolog (født 1887)


William_Albright_1957.jpg|William Foxwell Albright(1891–1971)


## Referanser
Commentum Forlag

**Commentum Forlag AS** var et norsk forlag etablert i 2005 som gikk konkurs i 2018. Forlaget hadde gitt ut bøker av både lokal og nasjonal karakter. Forlaget lå i Sandnes kommune i Rogaland. Hovedsatsingsområde var innen historie og fakta, men forlaget utga også skjønnlitteratur.
Forlaget hadde 25–30 årlige utgivelser og var medlem av Den norske Forleggerforening.

## Eierskap og navn
Commentum var datterselskap av *Publica Bok AS*. I desember 2018 skiftet *Publica Bok AS* navn til *Bokedia AS* og nesten samtidig skiftet datterselskapet *Commentum Forlag AS* navn til *CF Informasjon AS*. Det tredje selskapet i forlagsfamilien var *Turbine AS* som var stiftet i 2015 og ble oppløst i 2018. Før jul i 2017 ga forlagene beskjed til Forleggerforeningen at alle tre forlagene ville bil fusjonert inn i *Forlagshuset Vest AS*. Forlagshuset Vest er stiftet i 2008, men det var ikke drift i selskapet før i 2016.

*Publica Bok* (*Bokedia*) var heleid av Per Gerhard Jansen og Tom Gaudland var styreleder og daglig leder.
Jansen og Gaudland har i 2018 fortsatt utgivelse av bøker med navnene *Commentum* og *Publica*, men da som imprints av *Forlagshuset Vest AS* som de eide 50% av hver.

## Oppbud
*Bokedia AS* (Publica) og Commentum meldte oppbud i 2018 og boet ble tatt under konkursbehandling i april 2018.

## Referanser




## Eksterne lenker
* Forlagets hjemmeside
Georg Jensen

**Georg Jensen** (født 31. august 1866 i Radvaad, Danmark, død 2. september 1935 i København) var en dansk sølvsmed og designer. Han grunnla firmaet Georg Jensen Sølvsmedie. 

## Liv og verk
Georg Jensen ble tidlig interessert i smedyrket og bestemte seg for å flytte til København, hvor han gikk i lære hos en gullsmed. Mellom 1895-1901 studerte han skulptur ved Kunstakademiet i København, deretter arbeidet han med skulpturell keramikk i Mogens Ballins atelier. 

Etter noen år på Bing & Grøndals porselensfabrikk, grunnla han i 1904 sin egen sølvsmie, hvor han laget sølvarbeider i jugendstil. Snart ble atelieret til firmaet Georg Jensen Sølvsmedie og allerede i 1924 åpnet han en filial på Fifth Avenue i New York City.

## Firmaet Georg Jensen
Etter Georg Jensens død i 1935 overtok sønnen Jørgen Jensen (1885–1966) firmaets ledelse. Han fortsatte med å selge sølvtøy av høy kvalitet også av andre formgivere. Blant dem kan nevnes Sigvard Bernadotte, Arne Jacobsen, Verner Panton, Finn Juhl, Henning Koppel, Nina Koppel og Erik Magnussen. På 1960- og 1970-tallet ble skulpturelt utformede smykker og armbåndsur med i sortimentet, disse var formgitt av blant andre Nanna Ditzel og Vivianna Bülow-Hübe. Men også Georgs andre sønn Søren Georg Jensen (1917–82) arbeidet som designsjef i firmaet mellom 1962-1974. Han var også skulptør og sølvsmed.

I 1973 ble Georg Jensens varemerke kjøpt av den danske porselensfabrikken Royal Copenhagen og i 1997 ble Georg Jensen Sølvsmedie en del av Royal Scandinavian Group sammen med Royal Copenhagen, Bing & Grøndal, Holmegaard, Orrefors Kosta Boda, Boda Nova og Höganäs Keramik.

## Bilder

Bernadotte_Thermos.jpg|Sigvard Bernadottes fløte- og termoskanne
Jensen_tarning.jpg|Dan Christensens sukkerskål
Jensen_termos.jpg|Maria Berntsens termoskanne Quack


## Referanser


## Litteratur
* *Skandinavisk Design*, Taschen GmbH, Köln 2002

## Eksterne lenker
* Firma Georg Jensen Homepage
Truddi Chase

**Truddi Chase** (født 13. juni 1935 i Rochester, New York, død 10. mars 2010) var en amerikansk forfatter med multippel personlighetsforstyrrelse (MPD), også kalt dissosiativ identitetsforstyrrelse (DID). Hun skrev boken *When Rabbit Howls* (1987), på norsk *Når kaninen hyler*, en selvbiografi om hennes diagnose.

I biografien forteller Chase sammen med det som blir omtalt som «troppene» om alvorlig fysisk, psykisk og seksuell mishandling som hun ble utsatt for av sin mor og sin stefar fra hun var to år til hun var 15, med det resultat at hun utviklet DID. 
Biografien er hovedsakelig skrevet av Chase og troppene, men terapeuten som diagnostiserte og behandlet Chase har tillagt boken noen av hans egne notater fra behandlingen.
Både terapeuten og troppene har vært svært konsekvente angående kravet om å bli forstått som de ulike, selvstendige menneskene de er, ikke som en del av ett individ, med ulike personligheter. 
Troppene husket overgrep fra så langt tilbake som toårsalderen, men ulike troppemedlemmer hadde ulike minner og erfaringer. De ulike personene var i liten grad klar over de andres eksistens, men lærte hverandre å kjenne gjennom behandlingsprosessen.

Boken regnes som unik i sitt slag da den hovedsakelig er skrevet av pasienten selv, ikke av terapeuten. 
Forsøk på å integrere pasienter med DID har vært vellykket, men Chase med troppemedlemmer ønsket ikke dette. I stedet har de fastslått at de nå greier å samarbeide, og at behovet for integrering ikke er til stede.

## Referanser


## Eksterne lenker
*
Hans Hagerups gate

**Hans Hagerups gate** (1–10) er en gate ved Kalvskinnet i Trondheim som strekker seg vestover fra Smedbakken til Kalvskinnsgata. Gata er oppkalt etter Hans Christian Hagerup, som var borgermester og en av 1700-tallets rikeste kjøpmenn i Trondheim med flere eiendommer i sin besittelse. 

Hans Hagerups gate er preget av en rekke leiegårder oppført i jugendstil i perioden 1909–1912. Mot øst ligger Kalvskinnsgården, og mot sør ligger parken Museumsplass, Erling Skakkes gate og Vitenskapsmuseet.

## Bygninger og annet langs Hans Hagerups gate
* **1 .3 og 5:** Museumsplassen, murgårdskompleks oppført rundt første verdenskrig. Arkitekt Morten Anker Bachke. 
* **6 :** Oppført 1911-1912. Arkitekt Johan Osness.
* 8 ; Oppført 1909-1910  Arkitekt Sverre Christensen Her bodde Victoria Bachke (Ringve Botaniske Hage)
* **10:** Oppført 1909-1910. Tidligere gikk denne gården under navnet «Ministerpaleet» på folkemunne siden Harald Bothner (justisminister 1905-1907) bodde der i 1910-1915 og Ivar Lykke (statsminister og utenriksminister 1926-1928) bodde der i 1915-1926. Arkitekt Hagbart Martin Schytte-Berg.
* Kalvskinnsgata 3 Oppført 1910 . Arkitekt Johan Osness

## Litteratur
*

## Eksterne lenker
*https://digitaltmuseum.no/021019528958/hans-hagerups-gate-8-bygard-leiegard
*Flickr.com – Bildesøk på Hans Hagerups gate
*Jugendgårder i Trondheim;  https://docs.google.com/spreadsheets/d/1EGXSZtHkCVb7Sff1yVOW-8vJ2DDpSFBq7lkPzNYpUq8/edit#gid=1646849398
Ottar (navn)

**Ottar** er et mannsnavn dannet av norrøne *ótti*, «redsel», og *harja<small>R</small>*, «kriger, hær». *Ottar* har norsk navnedag 4. november.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ottar fra Hålogaland
* Ottar Brox (1932–2024), norsk samfunnsforsker og politiker
* Ottar Hellevik (f. 1943), norsk samfunnsforsker
* Ottar Johansen (f. 1949), norsk countrymusiker, kjent som 《Big Hand》
* Ottar Grimstad (f. 1950), norsk lege
* Paul Ottar Haga (f. 1965), norsk skuespiller

## Annen bruk av navnet
* Kvinnegruppa Ottar

## Referanser


## Eksterne lenker
*